HIM Damsyik

Haji Incik Muhammad Damsyik (), atau labiah dikana jo namo HIM Damsyik, adolah aktor sanior jo panari Indonesia. Inyo mulai dikana sajak mamainkan tokoh Datuk Maringgih dalam sinetron Siti Nurbaya nan ditayangan dek TVRI pado taun 1992, sahinggo namo Datuk Maringgih iko malakek ka inyo. Inyo acok pulo dijuluaki Datuk Dansa karano kapandaiannyo manari. 

 Biografi 
 Maso ketek 
Kaduo urang tuonyo barasa dari Minangkabau nan tamasuak urang cadiak pado maso itu, nan bakarajo di parusahaan-parusahaan Balando. Sajak ketek, anak laki-laki dari kapalo pagawai di parusahaan palayaran Balando, Koninklijke Paketvaart Maatschappij (KPM), alah manyukoi manari. Tiok ado pesta atau parayaan, Damsyik acok turuik sarato dalam manyanyi jo manari. Bakatnyo samakin tarasah katiko marantau ka Jakarta untuak kuliah. Katiko itu, masih banyak urang Balando nan tingga di Jakarta, sahinggo budayo dansa masih dominan sabagai alaik pargaulan, tamasuak di kalangan mahasiswa. Samaso kuliah, Damsyik aktif sabagai anggota Ikatan Mahasiswa Jakarta (Imada).

 Karier 
 Karier manari 
Samanjak manjuarai Lomba Dansa Ballroom di Jakarta, Damsyik mamutuihan untuak manakuni dansa sacaro profesional. Inyo mandalami dansa salamo ampek taun di Rellum Dancing School, Balando, kamudian manjadi salah saurang instruktur dansa Indonesia nan barhasil mangantongi ijazah dansa bakelas internasional. Damsyik parnah manjadi juara duo lomba dansa internasional di Bangkok. Inyo dikana sabagai guru dansa ballroom Amerika Latin pado taun 1950-an. Katanaran dansa manurun pado akhia 1950-an, katiko Partai Komunis Indonesia manyabuik dansa sabagai gaya iduik imperialis. Hal iko turuik bapangaruah pado kaidupan Damsyik. Damsyik manjadi guru dansa di sakolah-sakolah tari nan banyak baserak  di Jakarta sarato mangaja privat. Inyo kamudian mandirian sakolah dansa surang banamo Damsyik School of Dance.

Salapeh Komite Olahraga Nasional Indonesia (KONI) maakui dansa sabagai olahrago, didirianlah Ikatan Olahraga Dansa Indonesia nan banauang di bawah kaanggotaan KONI. Damsyik manjadi katua umum partamonyo sajak tanggal 12 Juli 2002.

 Karier akting 
Damsyik mulai bamain film pado taun 1959 malalui film Bertamasja. Awalnyo, Damsyik diajak bamain sabagai aktor dek sutradaro Wim Umboh, nan sabalumnyo alah biaso maajaknyo sabagai koreografer untuak film-filmnyo. Damsyik sampek baranti dari dunia film, tapi ikuik bamain film baliak pado taun 1981. Namonyo mulai dikana urang katiko bamain sabagai Datuk Maringgih dalam sinetron Siti Nurbaya (1992). Damsyik awalnyo sempat manulak mamerankan Datuk Maringgih, karano manuruik inyo jiko salah mamerankannyo, mako saluruah kru produksi bisa diprotes dek pemirsa, tapi akhianyo inyo berhasil mamerankannyo dan karakter tu diidentikan jo dirinyo. Hinggo taun 1994, Damsyik tacatat alah bamain dalam 62 film bioskop.

 Maningga dunia 
Pado tanggal 3 Februari 2012, HIM Damsyik maningga dunia di Rumah Sakik Cinere, Depok, Jawa Barat. Sabalumnyo, inyo dirawaik salamo sabulan di Rumah Sakik MMC Kuningan. Janazahnyo dikubuan di TPU Karet Bivak isuak arinyo.

 Kahidupan pribadi 
Damsyik manikah jo Linda Damsyik, saurang instruktur dansa. Pasangan iko punyo limo urang anak. Anak-anaknyo mangalola sajumlah studio dansa di Jakarta. Sabalum kamatiannyo, Damsyik mamiliki tinggi 1,8 m jo barek 55 kg.

 Filmografi 
 Film 
 Taun Judul Peran Catatan 1965 Langkah-Langkah di Persimpangan  Karya debut 1968 Djampang Mentjari Naga Hitam   1976 Rajawali Sakti   1980 Pengabdi Setan Karto 1981 Ratu Ilmu Hitam   Hati Selembut Salju   Gundala Putra Petir   Sundelbolong   Koboi Sutra Ungu   Kereta Api Terakhir   Jaka Sembung Sang Penakluk Ki Bidin 1982 Sangkuriang   Lebak Membara   Perawan Rimba   Pasukan Berani Mati   Nyi Blorong Raden Cokro 1983 Pengantin Pantai Biru   Barang Terlarang   Senjata Rahasia Nona Pak Kempul  Nyi Ageng Ratu Pemikat Raden Permana  Terjebak dalam Dosa   Golok Setan   Perkawinan Nyi Blorong   Pelayan Gedongan Badrun 1984 Gadis Berwajah Seribu Eyang  Dalam Pelukan Dosa   Merindukan Kasih Sayang   Permata Biru   Asmara di Balik Pintu   Bercinta dalam Badai   Kerikil-Kerikil Tajam   Gawang Gawat  1985 Ratu Sakti Calon Arang   Opera Jakarta   Romantika   Kulihat Cinta di Matanya   Darah Perjaka   Si Buta dari Gua Hantu: Neraka Perut Bumi   Melintas Badai  1986 Suka Sama Suka   Terjebak Penari Erotis   Boleh Rujuk Asal...   Ketika Musim Semi Tiba   Langganan   Memburu Makelar Mayat   Cinta yang Terjual   Biarkan Bulan Itu  1987 Depan Bisa Belakang Bisa   Samson dan Delilah   Cewek-Cewek Genit   Malaikat Bayangan Burisrawa 1988 Ratu Buaya Putih   Santet   Pembalasan Ratu Laut Selatan   Akibat Guna-Guna Isteri Muda   Malu Malu Mau   Malaikat Bayangan   Brahma Manggala  1989 Syech Siti Kobar Membangkang   Pengantin Rimba Hitam Kakek Roan  Dorce Sok Akrab   Kemesraan   Sabar Dulu Dong...   Jago-Jago Bayaran (Si Gobang II)   Giliran Saya Mana   Kanan Kiri OK II  1990 Ikut-Ikutan   Di Sana Senang Di Sini Senang   Jaka Sembung dan Dewi Samudra   Rebo & Robby  1991 Misteri Janda Kembang   Tiada Titik Balik  1992 Kembalinya Si Janda Kembang Pak Kosmin  Masuk Kena Keluar Kena Pak Dokter  Kuberikan Segalanya   Selembut Wajah Anggun   Ramadhan dan Ramona   Boleh Dong Untung Terus   Salah Pencet  1993 Gara-Gara  1994 Kapan di Dalam Kapan di Luar   Saya Duluan Dong Pak Soleh  Pemburu Teroris   2002 Peti Mati Peng An  2003 Cinta 24 Karat   2005 Banyu Biru   2007 Suster N: Dendam Suster Ngesot Bob 2008 Tarzan ke Kota Pak Hajat  Karma Thiong Guan tua  2009 Jeritan Kuntilanak Kakek  2010 Jinx Anwar Gozali 2011 13 Cara Memanggil Setan Guru  Milli & Nathan  

 Sinetron 
 Warkop DKI
 Si Buta dari Goa Hantu
 Si Toloy Bocah Sakti
 Tersanjung
 Mahkota Mayangkara
 Siti Nurbaya
 Wah Cantiknya
 Titipan Ilahi
 Maha Kasih
 Anakku Bukan Anakku
 Aku Bukan Untukmu
 Lia
 Mister Olga

 Rujuakan 
Catatan kaki

Daftar pustaka



 Pautan lua 

  Profil di situs web Tokoh Indonesia 


Kategori:Semua orang yang sudah meninggal
Kategori:Maningga umua 82
Kategori:Pemeran laki-laki Indonesia
Kategori:Seniman Minangkabau
Kategori:Tokoh perfilman Minangkabau
Kategori:Tokoh dari Bandar Lampung
Kategori:Panari Indonesia